ddrg/super_eurlex huggingface dataset:
KIRJALLINEN KYSYMYS E-1470/02 esittäjä(t): Theresa Zabell (PPE-DE) komissiolle. Toimenpiteet urheilun alalla.



Virallinen lehti nro 301 E , 05/12/2002 s. 0154 - 0154



KIRJALLINEN KYSYMYS E-1470/02 esittäjä(t): Theresa Zabell (PPE-DE) komissiolle (27. toukokuuta 2002) Aihe: Toimenpiteet urheilun alalla Komissio ei vastauksessaan kirjalliseen kysymykseeni E-0512/02(1) vastannut esitettyyn kysymykseen, joka oli seuraava: - Voisiko komissio toimittaa yksityiskohtaisen luettelon kaikista urheiluun ja urheilijoihin liittyvistä toimenpiteistä tämän vaalikauden ajalta? - Esitän siis kysymyksen uudelleen saadakseni pyytämäni tiedon. (1) EYVL C 172 E, 18.7.2002, s. 206. Viviane Redingin komission puolesta antama vastaus (15. heinäkuuta 2002) Komissio on nykyisen lainsäädäntökauden alusta lähtien käyttänyt 10 miljoonaa euroa urheiludopingin torjuntahankkeisiin. Komissio on lisäksi rahoittanut olympia-aatteen arvojen edistämiseen kouluissa tähtäävää hanketta 0,2 miljoonalla eurolla. Vammaisurheilun alalla kesäkuussa 2003 Dublinissa järjestettävien erityisolympialaisten rahoitukseen on jo varattu 2,5 miljoonaa euroa. Vuoden 2002 talousarviosta osoitettiin 5 miljoonaa euroa yhteisön urheilupolitiikan valmistelutoimiin. Komissio ei ole kuitenkaan yleisesti kartoittanut kaikkia nykyisen lainsäädäntökauden aikana käynnistettyjä urheilua koskevia aloitteita. Tällaisen kartoituksen laatiminen olisi vaikeaa, koska kyseiset toimintalinjat ja aloitteet vaihtelevat huomattavasti. Kuten komissio mainitsi vastauksessaan arvoisan parlamentin jäsenen kirjalliseen kysymykseen E-0512/02, lukuisilla yhteisön politiikoilla on ollut välitöntä vaikutusta urheilun organisointiin ja kehittämiseen, ja ne ovat näin ollen vaikuttaneet urheilumaailmaan ja urheilijoihin. Säädöksistä suurin osa on liittynyt kilpailusääntöjen soveltamiseen urheilun alalla. Tilanne esitettiin yksityiskohtaisesti eräässä komission lehdistötiedotteessa(1). Muut toimet ovat liittyneet sisämarkkinoita ja erityisesti työntekijöiden vapaata liikkuvuutta ja palveluiden tarjoamisen vapautta koskevien sääntöjen soveltamiseen. (1) IP 02/806, 3.6.2002 EU:n kilpailusääntöjen soveltaminen urheiluun.
KIRJALLINEN KYSYMYS E-1684/02 esittäjä(t): Hubert Pirker (PPE-DE) komissiolle. Tavaroiden vapaa liikkuvuus ja metsästysaseet.



Virallinen lehti nro 277 E , 14/11/2002 s. 0237 - 0237



KIRJALLINEN KYSYMYS E-1684/02 esittäjä(t): Hubert Pirker (PPE-DE) komissiolle (12. kesäkuuta 2002) Aihe: Tavaroiden vapaa liikkuvuus ja metsästysaseet Italialaisten viranomaisten antaman suullisen lausunnon mukaan 30. joulukuuta 1992 annetussa valtioneuvoston asetuksessa Nr. 527/92 ja 30. lokakuuta 1996 annetussa ministeriön asetuksessa Nr. 635/96 kielletään metsästysaseiden tilapäinen maahantuonti toisesta jäsenvaltiosta Italiaan ostajaehdokkaille näyttöä varten. Missä määrin tapauksessa on Euroopan komission näkemyksen mukaan kyse direktiivin 91/477/ETY(1) täytäntöönpanon laiminlyömisestä ja tavaroiden vapaan liikkuvuuden estämisestä? (1) EYVL L 256, 13.9.1991, s. 51. Frederik Bolkesteinin komission puolesta antama vastaus (19. heinäkuuta 2002) Komissio kiittää arvoisaa parlamentin jäsentä tiedoista, joiden mukaan metsästysaseiden tilapäinen maahantuonti toisesta jäsenvaltiosta Italiaan ostajaehdokkaille näyttöä varten olisi kiellettyä. Koska tuliaseiden siirtäminen Euroopan unionin jäsenvaltiosta toiseen kuuluu aseiden hankinnan ja hallussapidon valvonnasta 18. kesäkuuta 1991 annetun neuvoston direktiivin 91/477/ETY soveltamisalaan, komissio on kääntynyt kyseisen jäsenvaltion viranomaisten puoleen saadakseen selvityksen kuvatusta tapauksesta. Komissio ilmoittaa arvoisalle parlamentin jäsenelle tämän toimenpiteen tuloksista.
KIRJALLINEN KYSYMYS E-1054/02 esittäjä(t): Generoso Andria (PPE-DE)ja Giuseppe Nisticò (PPE-DE) komissiolle. La Marca -kaatopaikan ympäristövaikutukset.



Virallinen lehti nro 277 E , 14/11/2002 s. 0140 - 0141



KIRJALLINEN KYSYMYS E-1054/02 esittäjä(t): Generoso Andria (PPE-DE)ja Giuseppe Nisticò (PPE-DE) komissiolle (17. huhtikuuta 2002) Aihe: La Marca -kaatopaikan ympäristövaikutukset Sardone di Giffoni Valle Pianan (Salerno) kylässä oli vuoteen 1978 asti La Marca -niminen kaatopaikka, joka suljettiin, koska minkäänlaisia turvatoimia ei ollut (maaperästä eristäminen, jätemassan tiivistäminen, jätteiden peittäminen päivittäin, haittojen estämiseen tarkoitettujen aineiden käyttäminen, biokaasujen poistaminen, suodattuvan nesteen kerääminen). Tilanne on edelleen sama. Ongelmana on etenkin se, että kaatopaikalta valuu nestettä lähellä oleville maatalousalueille, Picentino-jokeen ja pohjavesiin. Voiko komissio tarkistaa tätä kaatopaikkaa koskevat asiakirjat, arvioida ympäristövaikutukset ja tehdä voitavansa, jotta alueen asukkaiden terveys ja maatalous ei vaarantuisi ja jotta voidaan eliminoida haitat, joita aiheutuu tälle kylälle, jossa järjestetään kansainväliset lasten ja nuorten elokuvajuhlat? Margot Wallströmin komission puolesta antama vastaus (30. toukokuuta 2002) Parlamentin jäsenten antamien tietojen perusteella Sardone di Giffoni Valle Pianan (Salerno) kylässä sijaitseva kaatopaikka saattaa kuulua jätteistä 15. heinäkuuta 1975 annetun neuvoston direktiivin 75/442/ETY(1), sellaisena kuin se on muutettuna 18. maaliskuuta 1991 annetulla neuvoston direktiivillä 91/156/EY(2), soveltamisalaan. Direktiivin tarkoituksena on suojella ihmisten terveyttä ja ympäristöä jätteiden keräilyn, kuljetuksen, käsittelyn, varastoinnin ja kaatopaikalle sijoittamisen aiheuttamilta haitallisilta vaikutuksilta. Jäsenvaltioiden on direktiivin mukaan erityisesti toteutettava tarvittavat toimenpiteet sen varmistamiseksi, että jätteistä huolehditaan vaarantamatta ihmisen terveyttä ja käyttämättä menetelmiä, jotka voivat vahingoittaa ympäristöä. Jäsenvaltioiden on myös toteutettava tarvittavat toimenpiteet jätteiden hylkäämisen, upottamisen tai valvomattoman huolehtimisen estämiseksi. Komissio ei ole tietoinen parlamentin jäsenten kuvaamasta tilanteesta, joten se aikoo ryhtyä asianmukaisiin toimiin hankkiakseen yksityiskohtaiset tiedot asiasta ja varmistaakseen, että yhteisön lainsäädäntöä noudatetaan EY:n perustamissopimuksen 211 artiklan mukaisesti. (1) EYVL L 194, 25.7.1975. (2) EYVL L 78, 26.3.1991.
KIRJALLINEN KYSYMYS E-1943/02 esittäjä(t): Werner Langen (PPE-DE) komissiolle. Euroopan unionin taloudellinen tuki Rheinland-Pfalzille vuosina 1999—2002.



Virallinen lehti nro 277 E , 14/11/2002 s. 0253 - 0253



KIRJALLINEN KYSYMYS E-1943/02 esittäjä(t): Werner Langen (PPE-DE) komissiolle (3. heinäkuuta 2002) Aihe: Euroopan unionin taloudellinen tuki Rheinland-Pfalzille vuosina 19992002 Voiko komissio ilmoittaa EU:n eri ohjelmien mukaan jaoteltuna, millaisia tukia Rheinland-Pfalzille on maksettu vuosina 19992002 Euroopan unionin varoista, mille tahoille tuet on osoitettu ja mitkä varat on annettu käytettäviin Rheinland-Pfalzin osavaltion tai Saksan liittotasavallan kanssa yhteisesti toteutetun rahoituksen yhteydessä? Romano Prodin komission puolesta antama vastaus (18. heinäkuuta 2002) Komissio kerää parhaillaan tietoja, joita se tarvitsee vastatakseen kysymykseen. Se ilmoittaa tuloksistaan mahdollisimman pian.
KIRJALLINEN KYSYMYS P-1168/02 esittäjä(t): Ruth Hieronymi (PPE-DE) komissiolle. Euroopan komission Bonnin-edustuston päällikön avoin virka.



Virallinen lehti nro 301 E , 05/12/2002 s. 0097 - 0097



KIRJALLINEN KYSYMYS P-1168/02 esittäjä(t): Ruth Hieronymi (PPE-DE) komissiolle (17. huhtikuuta 2002) Aihe: Euroopan komission Bonnin-edustuston päällikön avoin virka Euroopan komission Bonnin-edustuston päällikön virka on ollut avoinna nyt kaksi ja puoli vuotta. Tähän saakka, siis muissa tapauksissa, edustuston päälliköiden virat ovat olleet täyttämättä korkeintaan kolme kuukautta. Milloin Euroopan komission Bonnin-edustuston päällikön virka täytetään uudelleen? Romano Prodin komission puolesta antama vastaus (28. toukokuuta 2002) Kuten pääsihteeri on jo 19. helmikuuta 2002 päivätyssä kirjeessä nro 30261 arvoisalle parlamentin jäsenelle ilmoittanut, on komission edun mukaista säilyttää toimisto Bonnissa sen vuoksi, että siellä on jatkuvasti läsnä tietyt liittovaltion ministeriöt sekä myös Nordrhein-Westfalenin osavaltion suuren merkityksen vuoksi. Tällä hetkellä komissiolla ei kuitenkaan ole avoinna yhtään täyttämätöntä virkaa, joka voitaisiin myöntää Bonnin edustustolle. Komissio on myös jo edellä mainitussa asiakirjassa todennut, että jos Bonnin toimiston työmäärä lisääntyy niin paljon, että nykyinen henkilöstö ei enää selviydy siitä, tilanne arvioidaan välittömästi uudelleen. Komission toteaa kuitenkin, että Bonnin toimiston työmäärä ei ole lisääntynyt siinä määrin, etteikö nykyinen henkilöstö pystyisi siitä suoriutumaan yhteyksistä liittovaltion ja paikallistason viranomaisiin vastaavan Berliinissä sijaitsevan komission Saksan-edustuston päällikön johdolla. Tilannetta tullaan tarkkailemaan säännöllisin väliajoin.
KIRJALLINEN KYSYMYS E-0079/02 esittäjä(t): Alexandros Alavanos (GUE/NGL) neuvostolle. Valtiorajojen merkitsemättä jättäminen Yhdysvaltojen kartoissa.



Virallinen lehti nro 277 E , 14/11/2002 s. 0018 - 0018



KIRJALLINEN KYSYMYS E-0079/02 esittäjä(t): Alexandros Alavanos (GUE/NGL) neuvostolle (24. tammikuuta 2002) Aihe: Valtiorajojen merkitsemättä jättäminen Yhdysvaltojen kartoissa Yhdysvallat on jättänyt valtiorajat merkitsemättä itäisestä Egeanmerestä laatimiinsa digitaalisiin karttoihin. Lisäksi Turkin antamassa tiedotuksessa lentotoiminnan kanssa tekemisissä olevalle henkilöstölle (NOTAM) pyydetään toimittamaan sille kaikkien Rodoksen G-18-ilmakäytävää käyttävien valtion lentokoneiden lentosuunnitelmat ja Nikosian R-19-ilmakäytävää käyttävien koneiden lentosuunnitelmat. Nämä toimet merkitsevät paitsi lentoihin puuttumista myös uusia pyrkimyksiä määrittää uudelleen Egeanmerellä vallitseva sotilaallinen ja oikeudellinen tilanne. Kun otetaan huomioon, että valtiorajojen merkitsemättä jättäminen koskee Euroopan unionia, sillä Egeanmeren rajat ovat myös sen omia rajoja, kysyn neuvostolta seuraavaa: 1. Voiko neuvosto vahvistaa, että Euroopan unionin kartat sisältävät edellä mainitut rajat? 2. Aikooko neuvosto ryhtyä toimenpiteisiin Turkin suhteen, kun otetaan huomioon, että Turkin NOTAM-ilmoitus luo uusia jännitteitä Egeanmerellä, ei edistä hyviä naapuruussuhteita jäsenvaltioon ja on vastoin kumppanuussuhteen edellyttämiä Turkin velvoitteita noudattaa rakentavaa lähestymistapaa pyrkimyksissä löytää ratkaisu Kyproksen kysymykseen? Vastaus (22. heinäkuuta 2002) Komission julkaisemissa Euroopan unionin kartoissa jäsenvaltioiden ja kolmansien valtioiden väliset rajat, mukaan lukien Kreikan ja Turkin välinen raja, on yleensä merkitty selvästi. Lentoliikenteen digitaalisia karttoja koskevien erityistietojen osalta arvoisaa parlamentin jäsentä pyydetään tiedustelemaan asiaa Eurocontrolilta, joka on lentoliikenteen hallinnasta vastaava toimivaltainen elin Euroopassa. Helsingissä 10.11. joulukuuta 1999 pidetyn Eurooppa-neuvoston päätelmissä todetaan selkeästi, että kaikkien ehdokasvaltioiden, Turkki mukaan lukien, on ratkaistava jäljellä olevat rajakiistansa ja muut vastaavat kysymykset. Näin on määrätty myös liittymiskumppanuudessa. Neuvosto muistuttaa Turkkia säännöllisesti poliittisen vuoropuhelun puitteissa Egeanmeren hyvien naapuruussuhteiden edistämisen merkityksestä ja viimeksi Madridissa 8. tammikuuta 2002 pidetyssä poliittisten osastojen päälliköiden troikan kokouksessa.
KIRJALLINEN KYSYMYS E-1244/02 esittäjä(t): Luciano Caveri (ELDR) komissiolle. N2-moottoritien uusiminen Sveitsissä.



Virallinen lehti nro 277 E , 14/11/2002 s. 0169 - 0169



KIRJALLINEN KYSYMYS E-1244/02 esittäjä(t): Luciano Caveri (ELDR) komissiolle (30. huhtikuuta 2002) Aihe: N2-moottoritien uusiminen Sveitsissä Viime kuukausien aikana on toteutettu Sveitsin N2-moottoritien modernisoimistöitä Bernin ja Baselin välisellä tieosuudella, joka on yksi Euroopan tieverkoston tärkeimmistä tieosuuksista. Työt ovat koskeneet erityisesti Oberburgin lähellä sijaitsevaa tunnelia ja maasiltaa sekä pitkää Belchenin tunnelia (3,2 kilometriä). Jäljempänä mainitussa tunnelissa on viime aikoina voitu käyttää ainoastaan yhtä tunnelikaistaa, jota ajetaan molempiin suuntiin ilman turvavälejä, rekkaliikennettä rajoittamatta tai ilman aktiivisia tai passiivisia turvatoimia. Voiko komissio Sveitsin kanssa tehtyjen sopimusten pohjalta antaa asiaa koskevia tietoja? Loyola de Palacion komission puolesta antama vastaus (21. kesäkuuta 2002) Komissiolla ei ole käytettävissään tietoja parlamentin jäsenen kysymyksessään mainitsemasta asiasta. Parlamentin jäsen viittaa toimenpiteisiin, jotka on toteutettu Zürichissä 30. marraskuuta 2001 pidetyn Alppien alueen eurooppalaisten ministereiden kokouksen tuloksena. Zürichissä annettu julkilausuma ja siinä suositellut toimenpiteet eivät kuulu komission toimivaltaan. Sitä vastoin Euroopan unionin ja Sveitsin välisen sopimuksen sekakomitea voi yhteistyössä sopimuksen 45 artiklassa määrätyn liikenteen seurantakeskuksen kanssa käsitellä kaikkia kysymyksiä, jotka koskevat yhteisön kuljettajien kohtaamia ongelmia Sveitsin kauttakulkuliikenteessä ja Alppien liikenteen sujuvuutta. Sekakomitean seuraava kokous pidetään heinäkuussa 2002, jolloin kysymyksessä mainittu asia voidaan ottaa esille.
KIRJALLINEN KYSYMYS E-1523/02 esittäjä(t): John McCartin (PPE-DE) komissiolle. Euroopan unionin omavaraisuus naudanlihan suhteen.



Virallinen lehti nro 301 E , 05/12/2002 s. 0169 - 0170



KIRJALLINEN KYSYMYS E-1523/02 esittäjä(t): John McCartin (PPE-DE) komissiolle (3. kesäkuuta 2002) Aihe: Euroopan unionin omavaraisuus naudanlihan suhteen Kuinka omavarainen Euroopan unioni on naudanlihan suhteen, ja mitä tehdään mahdolliselle ylituotannolle? Franz Fischlerin komission puolesta antama vastaus (26. kesäkuuta 2002) Euroopan unionin omavaraisuusaste naudanlihan suhteen vaihteli vuosina 19992001 välillä 101108 %. Suurin osa naudanlihatuotannosta suunnattiin EU:n kotimarkkinoille, mutta osa vietiin kolmansiin maihin (500 000 870 000 tonnia vuodessa). BSE-kriisin takia toteutettiin monia toimenpiteitä markkinatasapainon palauttamiseksi. Julkisiin varastoihin sijoitettiin noin 250 000 tonnia naudanlihaa. Lisäksi otettiin käyttöön monia poikkeuksellisia tukitoimia suuren naudanlihamäärän poistamiseksi markkinoilta. 240 000 tonnia poistettiin hävittämistä varten tehtävien ostojen järjestelmällä, 205 000 tonnia erityisostojärjestelmällä ja 185 000 tonnia muilla BSE- ja suu- ja sorkkatautieläinten teurastusohjelmilla.
KIRJALLINEN KYSYMYS E-1154/02 esittäjä(t): Jorge Hernández Mollar (PPE-DE) komissiolle. Komission osallistuminen viidenteen avokadon viljelyä käsittelevään maailmankonferenssiin.



Virallinen lehti nro 277 E , 14/11/2002 s. 0154 - 0155



KIRJALLINEN KYSYMYS E-1154/02 esittäjä(t): Jorge Hernández Mollar (PPE-DE) komissiolle (22. huhtikuuta 2002) Aihe: Komission osallistuminen viidenteen avokadon viljelyä käsittelevään maailmankonferenssiin Viidenteen avokadon viljelyä käsittelevään maailmankonferenssiin, joka järjestetään Málagan ja Granadan välisellä alueella lokakuussa 2003, on ilmoittautunut 700 osanottajaa, joista sata on tutkijoita. Kyseisessä maailmankonferenssissa keskitytään tämän trooppisen tuotteen markkinoimiseen ja sen eri lajikkeita ja tauteja koskeviin kysymyksiin. On valitettavaa, että Espanjan alueella, jossa kongressi järjestetään, avokadon suojelu on laiminlyöty. Tämän maailmankonferenssin yhteydessä olisi vaadittava avokadon laadun valvontaa ja suojelua koskevien tarpeellisten toimien toteuttamista. Katsooko komissio, että sen olisi YMP:aan liittyvän erityisen toimivaltansa perusteella syytä osallistua tähän avokadoa koskevaan maailmankonferenssiin, jotta se voisi esiintyä painavasti eri foorumeilla ja keskusteluissa avokadon viljelyn edistämiseksi kyseisellä Espanjan alueella, jossa tämän trooppisen hedelmän tuotannon osuus on 87 prosenttia yhteisön tuotannosta ja 97 prosenttia Espanjan tuotannosta. Franz Fischlerin komission puolesta antama vastaus (30. toukokuuta 2002) Komissio kiittää parlamentin jäsentä lokakuussa 2003 Malagan ja Granadan maakunnissa pidettävää viidettä avokadon viljelyä käsittelevää maailmankonferenssia koskevasta tiedosta. Komissio ei ole saanut kutsua neljään ensimmäiseen avokadon viljelyä käsittelevään maailmankonferenssiin. Jos komissio kuitenkin saa kutsun puolentoista vuoden kuluttua pidettävään viidenteen konferenssiin, se harkitsee käytettävissä olevat henkilöresurssit huomioon ottaen, onko sen osallistuminen tarpeen.
KIRJALLINEN KYSYMYS E-1993/02 esittäjä(t): Manuel Medina Ortega (PSE) komissiolle. Postilähetykset Kanariansaarille.



Virallinen lehti nro 277 E , 14/11/2002 s. 0254 - 0254



KIRJALLINEN KYSYMYS E-1993/02 esittäjä(t): Manuel Medina Ortega (PSE) komissiolle (8. heinäkuuta 2002) Aihe: Postilähetykset Kanariansaarille Postilähetyksen saapuminen Strasbourgista Kanariansaarille voi kestää 17 päivää siitä huolimatta, että näiden välillä on päivittäin lentoja (suoria tai välilaskullisia). Mitä komissio aikoo tehdä korjatakseen tämän tilanteen, joka selvästi estää sisämarkkinoiden toimintaa? Frederik Bolkesteinin komission puolesta antama vastaus (12. elokuuta 2002) Postidirektiivissä 97/67/EY(1) asetetaan unionin tasolla vaatimukset yleispalvelun laatutavoitteiden vahvistamiseksi, laadun mittaamiseksi riippumattomalla tavalla sekä suoritustason julkaisemiseksi. Erityisesti yhteisön sisäisten ulkomaanpalveluiden laatustandardit on vahvistettu postipalvelujen nopeimman standardiluokan osalta direktiivin liitteessä seuraavasti: 85 % postista olisi toimitettava kolmen työpäivän kuluessa postittamisesta ja 97 % viiden työpäivän kuluessa postittamisesta. Kanariansaariin ei sovelleta mitään poikkeuksia näistä vaatimuksista. Näin ollen ensimmäisen luokan kirje, jonka toimittamiseen Strasbourgista Kanariansaarille kuluu 17 päivää, ei täytä postidirektiivin vaatimuksia, elleivät olosuhteet ole olleet poikkeukselliset. Viimeisimmät saatavilla olevat riippumattomat laadunmittaustulokset(2) osoittavat, että Espanja täyttää suurinpiirtein(3) vaaditut standardit postinkulussa Ranskasta Espanjaan. Tuloksissa ei kuitenkaan eritellä tietoja alueittain jäsenvaltioissa. Tästä syystä komission yksiköt tiedustelevat Espanjan lainsäädäntöviranomaiselta (Ministerio de Fomento) ja tarvittaessa Ranskan viranomaisilta mittaustuloksia Ranskan ja Kanariansaarten välisestä postinkulusta ja voivat toteuttaa tarvittavia toimenpiteitä, jos vaadittuja standardeja ei ole täytetty. (1) Euroopan parlamentin ja neuvoston direktiivi 97/67/EY yhteisön postipalvelujen sisämarkkinoiden kehittämistä ja palvelun laadun parantamista koskevista yhteisistä säännöistä, EYVL L 15, 21.1.1998. (2) International Post Corporation, Unex-tulokset vuodelta 2001, saatavilla osoitteesta http://www.ipc.be/documents/2001_UNEX_Results.pdf. (3) 86 % ajassa D+3 ja 96,4 % ajassa D+5.
KIRJALLINEN KYSYMYS P-1197/02 esittäjä(t): Esko Seppänen (GUE/NGL) komissiolle. Komissaarien palkat.



Virallinen lehti nro 301 E , 05/12/2002 s. 0102 - 0103



KIRJALLINEN KYSYMYS P-1197/02 esittäjä(t): Esko Seppänen (GUE/NGL) komissiolle (22. huhtikuuta 2002) Aihe: Komissaarien palkat On puhuttu paljon parlamentin jäsenten mahdollisesta ohjesäännöstä ja palkoista. On puhuttu vähemmän komission jäsenten palkoista ja sosiaalisista etuisuuksista. Mikä instituutio päättää komission jäsenten palkoista, sosiaalisista eduista ja veroista? Missä asiakirjoissa niistä on päätetty ja mikä on tällä hetkellä komissaarin palkka (euroissa)? Mikä on ja onko se veroton vai verollinen asuinpaikkakorvaus (residence allowance), komissaarin tuloista maksettavaksi tuleva keskimääräinen EU-veron prosentti sekä komissaarin sopeutumispalkka työsuhteen päättymisen jälkeen? Neil Kinnockin komission puolesta antama vastaus (4. kesäkuuta 2002) Euroopan parlamentin työjärjestys ja parlamentin jäsenten palkat eivät luonnollisestikaan kuulu komission toimivaltaan. Komissaarien palkkausta koskevat säännöt ja edellytykset ovat julkista tietoa, ja kaikki asiaa koskevat yksityiskohtaiset tiedot on annettu komission vastauksissa aiempiin parlamentin jäsenten kysymyksiin (esim. Jeffrey William Titfordin esittämä kysymys E-2046/99(1) ja Christopher Huhnen esittämä kysymys E-2235/99(2)) sekä muissa yhteyksissä. Komissaarien palkkojen oikeusperusta vahvistetaan neuvoston asetuksessa (EY, EHTY, Euratom) N:o 422/67/EEC, N:o 5/67/Euratom(3), jossa määritellään komission puheenjohtajan, varapuheenjohtajan ja jäsenten, yhteisöjen tuomioistuimen presidentin, tuomarien, julkisasiamiesten ja kirjaajan sekä ensimmäisen oikeusasteen tuomioistuimen presidentin, jäsenten ja kirjaajan palkkajärjestelyt(4). (1) EYVL C 221, 3.8.2000. (2) EYVL C 280, 3.10.2000. (3) EYVL L 187, 8.8.1967. (4) Sellaisena kuin se on viimeksi muutettuna 17 päivänä joulukuuta 1998 annetulla neuvoston asetuksella (EY, EHTY, Euratom) N:o 2778/98, EYVL L 347, 23.12.1998.
KIRJALLINEN KYSYMYS P-1325/02 esittäjä(t): Ian Hudghton (Verts/ALE) komissiolle. Kalastuspolitiikkaa koskevan tiedon saanti.



Virallinen lehti nro 301 E , 05/12/2002 s. 0123 - 0124



KIRJALLINEN KYSYMYS P-1325/02 esittäjä(t): Ian Hudghton (Verts/ALE) komissiolle (2. toukokuuta 2002) Aihe: Kalastuspolitiikkaa koskevan tiedon saanti Yhteisen kalastuspolitiikan uudistamista koskevan ensimmäisen lakipaketin julkistamista lykätään taas vähintään kuukaudella. Kopioita käsiteltävänä olevasta ehdotuksesta on kuitenkin ollut vapaasti saatavina jo joidenkin viikkojen ajan. Useat kansalais- ja teollisuusjärjestöt saavat ilmeisesti käyttöönsä luonnoksia ehdotuksista, mutta parlamentin jäsenet eivät voi saada virallisesti kopioita edes ehdotuksen niistä osista, joista ei vielä edes neuvotella. Jotta tiedon saantiin liittyvät yhdenvertaiset mahdollisuudet toteutuisivat ja parlamentin jäsenten kuuleminen tapahtuisi järkevällä tavalla, aikooko komissio virallisesti tarkistaa eri sidosryhmille, muiden muassa parlamentin jäsenille, toimitettavia kopioita koskevia menettelytapojaan? Franz Fischlerin komission puolesta antamayhteinen vastauskirjallisiin kysymyksiin P-1319/02, P-1325/02 ja P-1341/02 (22. toukokuuta 2002) Komissio ilmoittaa ystävällisesti parlamentin jäsenille, ettei se ole antanut kopioita yhteisen kalastuspolitiikan (YKP) uudistusta koskevien ehdotusten luonnoksista hallituksesta riippumattomille järjestöille, teollisuusjärjestöille eikä millekään muille osapuolille. YKP:n uudistusta koskevat ehdotukset julkaistaan, kun ne on ensin asianmukaisia sääntöjä ja menettelyjä noudattaen hyväksytty komissiossa.